《水龙吟 秋城看西溪战舰水阅》
清代·陈维崧

豁然老眼新晴，戍楼下俯秋江远。严关金鼓，西风彩帜，盈川鹅鹳。

狎水黄头，淩风画鹢，银涛怒捲。笑喧阗错认，龙舟莲舸，惹士女，倾城看。

潇碧微涵镜面。有周侯、庙临溪岸。乱离重遇，英雄何在，登城长叹。

昔日波平，今朝浪骇，鱼龙蒸变。渐日斜人静，盈盈蘋蓼，弄陂塘晚。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。